**แบบประเมินตนเองตามอำนาจหน้าที่และบทบาทของสภามหาวิทยาลัยเกษตรศาสตร์**

**(เมษายน พ.ศ. ๒๕๖๐ - เมษายน พ.ศ. ๒๕๖๓)**

**.............................................................................................................................................**

 การประเมินตนเองตามอำนาจหน้าที่และบทบาทของสภามหาวิทยาลัยเกษตรศาสตร์ที่กำหนด ในพระราชบัญญัติมหาวิทยาลัยเกษตรศาสตร์ พ.ศ. ๒๕๕๘ เพื่อติดตามและประเมินผลการปฏิบัติตาม อำนาจหน้าที่และบทบาทของสภามหาวิทยาลัย ตลอดจนทบทวนการดำเนินงานของสภามหาวิทยาลัย เพื่อนำผลการประเมินตนเองและข้อเสนอแนะไปใช้ในการปรับปรุงและพัฒนาการจัดการการดำเนินงานของสภามหาวิทยาลัยให้มีประสิทธิภาพมากยิ่งขึ้น

**อำนาจหน้าที่และบทบาทของสภามหาวิทยาลัยที่กำหนดในพระราชบัญญัติมหาวิทยาลัยเกษตรศาสตร์ พ.ศ. ๒๕๕๘**

 ***มาตรา ๒๒*** สภามหาวิทยาลัยมีอำนาจหน้าที่ควบคุมดูแลกิจการทั่วไปของมหาวิทยาลัย อำนาจหน้าที่เช่นว่านี้ให้รวมถึง

 (๑) กำหนดนโยบายและแผนพัฒนาของมหาวิทยาลัย

 (๒) ออกระเบียบ ข้อบังคับ และประกาศของมหาวิทยาลัยหรือสภามหาวิทยาลัยเพื่อประโยชน์ในการปฏิบัติงานของมหาวิทยาลัย และอาจมอบหมายให้ส่วนงานใดในมหาวิทยาลัยเป็นผู้ออกระเบียบและข้อบังคับสำหรับส่วนงานนั้นเป็นเรื่องๆ ไปก็ได้

 (๓) อนุมัติการให้ปริญญา ประกาศนียบัตรบัณฑิตชั้นสูง ประกาศนียบัตรบัณฑิต อนุปริญญาและประกาศนียบัตร ทั้งของมหาวิทยาลัยและที่มหาวิทยาลัยจัดการศึกษาร่วมกับสถานศึกษาชั้นสูงหรือสถาบันอื่น รวมทั้งอนุมัติการให้ปริญญากิตติมศักดิ์

 (๔) อนุมัติการจัดตั้ง การรวม และยุบเลิกส่วนงานของมหาวิทยาลัย รวมทั้งการแบ่งหรือการปรับปรุงหน่วยงานภายในของส่วนงานดังกล่าว

 (๕) อนุมัติการรับเข้าสมทบ การจัดการศึกษาร่วม หรือการยกเลิกการสมทบ การยกเลิกการจัดการศึกษาร่วมของสถานศึกษาชั้นสูงหรือสถาบันอื่น

 (๖) อนุมัติหลักสูตรการศึกษาและการเปิดสอน รวมทั้งการปรับปรุง การยุบรวม หรือการยกเลิกหลักสูตรการศึกษา

 (๗) พิจารณาดำเนินการเพื่อทรงพระกรุณาโปรดเกล้าฯ แต่งตั้ง และพิจารณาถอดถอนนายกสภามหาวิทยาลัย กรรมการสภามหาวิทยาลัยผู้ทรงคุณวุฒิ อธิการบดี ศาสตราจารย์ และศาสตราจารย์พิเศษ

 (๘) แต่งตั้งและถอดถอนรองอธิการบดี คณบดี ผู้อำนวยการ หัวหน้าส่วนงานที่เรียกชื่ออย่างอื่นที่มีฐานะเทียบเท่าคณะ วิทยาลัย สถาบัน หรือสำนัก ศาสตราจารย์เกียรติคุณ รองศาสตราจารย์ รองศาสตราจารย์พิเศษ ผู้ช่วยศาสตราจารย์ และผู้ช่วยศาสตราจารย์พิเศษ

 (๙) ออกระเบียบและข้อบังคับว่าด้วยการบริหารงานบุคคลของมหาวิทยาลัย

 (๑๐) กำหนดนโยบายและวิธีการเกี่ยวกับการจัดหารายได้ จัดหาแหล่งทุนและทรัพยากรอื่น

 (๑๑) ออกระเบียบและข้อบังคับต่าง ๆ เกี่ยวกับการบริหารการเงิน การพัสดุ และทรัพย์สินของมหาวิทยาลัย

 (๑๒) อนุมัติการตั้งงบประมาณรายรับและงบประมาณรายจ่ายของมหาวิทยาลัย

 (๑๓) อนุมัติการกู้ยืมเงินและให้กู้ยืมเงิน และการลงทุนหรือการร่วมลงทุนตามมาตรา ๑๔ (๔) วรรคสอง

 (๑๔) อนุมัติการจัดตั้งหรือร่วมกับบุคคลอื่นในการจัดตั้งองค์กรที่เป็นนิติบุคคลหรือยกเลิกนิติบุคคล ที่จัดตั้งขึ้นตามมา ตรา ๑๔ (๗)

 (๑๕) รับรองรายงานประจำปีของมหาวิทยาลัย และเสนอรายงานนั้นต่อรัฐมนตรีเพื่อทราบ

 (๑๖) ติดตามและประเมินผลการดำเนินงานของอธิการบดี คณบดี ผู้อำนวยการ หรือหัวหน้า ส่วนงานที่เรียกชื่ออย่างอื่นที่มีฐานะเทียบเท่าคณะ วิทยาลัย สถาบัน หรือสำนัก

 (๑๗) แต่งตั้งคณะกรรมการ คณะอนุกรรมการ หรือบุคคลใดบุคคลหนึ่ง เพื่อกระทำการใดๆ อันอยู่ในอำนาจหน้าที่ของสภามหาวิทยาลัย รวมทั้งมอบอำนาจให้คณะกรรมการ คณะอนุกรรมการ หรือบุคคลดังกล่าวทำการแทนแล้วรายงานให้สภามหาวิทยาลัยทราบ

 (๑๘) ปฏิบัติหน้าที่อื่นเกี่ยวกับกิจการของมหาวิทยาลัยที่มิได้ระบุให้เป็นหน้าที่ของผู้ใดโดยเฉพาะ

 ***มาตรา ๓๘*** ในกรณีที่อธิการบดีไม่อยู่หรือไม่อาจปฏิบัติหน้าที่ได้ ให้รองอธิการบดีเป็นผู้รักษาราชการแทน ถ้ามีรองอธิการบดีหลายคน ให้รองอธิการบดีซึ่งอธิการบดีมอบหมายเป็นผู้รักษาการแทน ถ้าอธิการบดีมิได้มอบหมาย ให้รองอธิการบดีที่มีอาวุโสสูงสุดเป็นผู้รักษาการแทน

 ในกรณีที่ไม่มีผู้ดำรงตำแหน่งอธิการบดี หรือไม่มีผู้รักษาการแทนอธิการบดีตามวรรคหนึ่ง หรือมีแต่ไม่อาจปฏิบัติหน้าที่ได้ ให้สภามหาวิทยาลัยแต่งตั้งผู้มีคุณสมบัติตามมาตรา ๓๕ เป็นผู้รักษาการแทน

 ***มาตรา ๕๐*** ให้สภามหาวิทยาลัยจัดให้มีการประเมินผลการปฏิบัติหน้าที่ของอธิการบดีและหัวหน้าส่วนงานต่างๆ ตามหลักเกณฑ์ วิธีการ และระยะเวลาที่กำหนดในข้อบังคับของมหาวิทยาลัย

 ***มาตรา ๕๖*** ให้ผู้สอบบัญชีจัดทำรายงานผลการสอบบัญชีและการเงินเสนอต่อสภามหาวิทยาลัยภายในหนึ่งร้อยห้าสิบวันนับแต่วันสิ้นปีบัญชี เพื่อสภามหาวิทยาลัยเสนอต่อรัฐมนตรี

 ***มาตรา ๖๐*** คณาจารย์ประจำของมหาวิทยาลัยมีตำแหน่งวิชาการ ดังนี้

 (๑) ศาสตราจารย์

 (๒) รองศาสตราจารย์

 (๓) ผู้ช่วยศาสตราจารย์

 (๔) อาจารย์

 ศาสตราจารย์นั้น จะได้ทรงพระกรุณาโปรดเกล้าฯ แต่งตั้งโดยคำแนะนำของสภามหาวิทยาลัย

 สภามหาวิทยาลัยอาจกำหนดให้มีตำแหน่งทางวิชาการที่เรียกชื่ออย่างอื่นด้วยก็ได้ โดยทำเป็นประกาศของมหาวิทยาลัยและประกาศในราชกิจจานุเบกษา

 คุณสมบัติ หลักเกณฑ์ และวิธีการแต่งตั้งและถอดถอนผู้ดำรงตำแหน่งทางวิชาการ ให้เป็นไปตามข้อบังคับของมหาวิทยาลัย

 ***มาตรา ๖๑*** ศาสตราจารย์พิเศษนั้น จะได้ทรงโปรดพระกรุณาโปรดเกล้าฯ แต่งตั้งจากผู้ซึ่งมิได้เป็นผู้ปฏิบัติงานในมหาวิทยาลัยโดยคำแนะนำของสภามหาวิทยาลัย

 คุณสมบัติ หลักเกณฑ์ และวิธีการแต่งตั้งและถอดถอนศาสตราจารย์พิเศษ ให้เป็นไปตามข้อบังคับของมหาวิทยาลัย

 ***มาตรา ๖๒*** ศาสตราจารย์ซึ่งมีความรู้ความสามารถและความชำนาญเป็นพิเศษและพ้นจากตำแหน่งไปโดยไม่มีความผิด สภามหาวิทยาลัยอาจแต่งตั้งให้เป็นศาสตราจารย์เกียรติคุณในสาขาที่ศาสตราจารย์ผู้นั้นมีความเชี่ยวชาญเพื่อเป็นเกียรติยศได้

 คุณสมบัติ หลักเกณฑ์ และวิธีการแต่งตั้งและถอดถอนศาสตราจารย์เกียรติคุณ ให้เป็นไปตามข้อบังคับของมหาวิทยาลัย

 ***มาตรา ๖๓*** สภามหาวิทยาลัยอาจแต่งตั้งผู้มีคุณสมบัติเหมาะสมและมิได้เป็นผู้ปฏิบัติงานในมหาวิทยาลัยเป็นรองศาสตราจารย์พิเศษและผู้ช่วยศาสตราจารย์พิเศษได้ โดยคำแนะนำของคณะกรรมการวิชาการ

 อธิการบดีอาจแต่งตั้งผู้ซึ่งมีคุณสมบัติเหมาะสมอาจเป็นอาจารย์พิเศษได้ โดยคำแนะนำของหัวหน้าส่วนงาน

 คุณสมบัติ หลักเกณฑ์ และวิธีการแต่งตั้งและถอดถอนรองศาสตราจารย์พิเศษ ผู้ช่วยศาสตราจารย์พิเศษ และอาจารย์พิเศษ ให้เป็นไปตามข้อบังคับของมหาวิทยาลัย

 ***มาตรา ๖๘*** สภามหาวิทยาลัยอาจออกข้อบังคับกำหนดให้มีประกาศนียบัตรชั้นต่างๆและอนุมัติปริญญาก็ได้ ดังนี้

 (๑) ประกาศนียบัตรบัณฑิตชั้นสูง ออกให้แก่ผู้สำเร็จการศึกษาในสาขาวิชาใดสาขาวิชาหนึ่งภายหลังได้รับปริญญาโทหรือเทียบเท่าแล้ว

 (๒) ประกาศนียบัตรบัณฑิต ออกให้แก่ผู้สำเร็จการศึกษาในสาขาวิชาใดสาขาวิชาหนึ่งภายหลังได้รับปริญญาตรีหรือเทียบเท่าแล้ว

 (๓) อนุปริญญา ออกให้แก่ผู้สำเร็จการศึกษาในสาขาวิชาใดวิชาหนึ่งก่อนถึงขั้นได้รับปริญญาตรี

 (๔) ประกาศนียบัตรประเภทอื่น ออกให้แก่ผู้สำเร็จการศึกษาหรือวิจัยเฉพาะวิชา

 ***มาตรา ๖๙*** มหาวิทยาลัยมีอำนาจให้ปริญญากิตติมศักดิ์แก่ผู้ซึ่งสภามหาวิทยาลัยเห็นว่าทรงคุณวุฒิสมควรแก่ปริญญานั้นๆ แต่จะให้ปริญญาดังกล่าวแก่คณาจารย์ประจำ ผู้ดำรงตำแหน่งต่างๆในมหาวิทยาลัย นายกสภามหาวิทยาลัย หรือกรรมการสภามหาวิทยาลัยในขณะดำรงตำแหน่งนั้นไม่ได้

 ชั้น สาขาของปริญญา และหลักเกณฑ์การให้ปริญญากิตติมศักดิ์ ให้เป็นไปตามข้อบังคับของมหาวิทยาลัย

 ***มาตรา ๙๒*** ให้ออกระเบียบ ข้อบังคับ หรือประกาศ เพื่อปฏิบัติการตามพระราชบัญญัตินี้ให้แล้วเสร็จภายในสองปีนับแต่วันที่พระราชบัญญัตินี้ใช้บังคับ

 ในระหว่างที่ยังมิได้ออกระเบียบ ข้อบังคับ หรือประกาศตามวรรคหนึ่ง ให้นำพระราชกฤษฎีกา กฎทบวง ประกาศทบวงมหาวิทยาลัย ระเบียบ ข้อบังคับ หรือประกาศ ซึ่งออกตามพระราชบัญญัติมหาวิทยาลัยเกษตรศาสตร์ พ.ศ. ๒๕๔๑ ที่ใช้อยู่ในวันก่อนวันที่พระราชบัญญัตินี้ใช้บังคับ มาใช้บังคับโดยอนุโลมเท่าที่ไม่ขัดหรือแย้งกับพระราชบัญญัตินี้

**ประเด็นหลักในการประเมิน**

 ๑. การจัดการการประชุมสภามหาวิทยาลัย

 ๒. องค์ประกอบและกระบวนการทำงานของสภามหาวิทยาลัย

 ๓. การปฏิบัติตามอำนาจหน้าที่และบทบาทของสภามหาวิทยาลัยที่กำหนดในพระราชบัญญัติมหาวิทยาลัยเกษตรศาสตร์ พ.ศ. ๒๕๕๘ (ตั้งแต่วันที่ ๑๑ เมษายน พ.ศ. ๒๕๖๐ - ๑๐ เมษายน พ.ศ. ๒๕๖๓)

***คำชี้แจง*** แบบประเมินนี้แบ่งออกเป็น ๓ ตอน โปรดทำเครื่องหมาย ✓ ลงในช่องระดับคะแนนการประเมินที่ตรงกับความเห็นของท่านมากที่สุด

 ระดับความเห็น ๕ = มากที่สุด

 ระดับความเห็น ๔ = มาก

 ระดับความเห็น ๓ = ปานกลาง

 ระดับความเห็น ๒ = น้อย

 ระดับความเห็น ๑ = น้อยที่สุด

การแปลความหมายของคะแนน

 มากที่สุด = ๔.๕๑ - ๕.๐๐ คะแนน

 มาก = ๓.๕๑ - ๔.๕๐ คะแนน

 ปานกลาง = ๒.๕๑ - ๓.๕๐ คะแนน

 น้อย = ๑.๕๑ - ๒.๕๐ คะแนน

 น้อยที่สุด = น้อยกว่า ๑.๕๐ คะแนน

**ตอนที่ ๑ การจัดการการประชุมสภามหาวิทยาลัย**

| **หัวข้อประเมิน** | **ข้อมูลเชิงประจักษ์** | **คะแนนการประเมิน** |
| --- | --- | --- |
| **๕** | **๔** | **๓** | **๒** | **๑** |
| ๑.๑ จำนวนวาระการประชุมและ การจัดระเบียบวาระการประชุมสภามหาวิทยาลัยมีความเหมาะสม | มีจำนวนวาระการประชุมที่เหมาะสม  |  |  |  |  |  |
| ๑.๒ ระยะเวลาการประชุมสภามหาวิทยาลัยโดยรวมและระยะเวลาเฉลี่ยที่ใช้พิจารณาในแต่ละวาระการใช้เวลามีความเหมาะสม | สภามหาวิทยาลัยใช้เวลาพิจารณา เรื่องที่สำคัญอย่างเต็มที่ และใช้เวลาโดยรวม ไม่เกิน ๔ ชั่วโมง (สถิติเลิกประชุมเร็วที่สุด ๑๔.๕๕ น. ช้าที่สุด ๑๘.๔๕ น.)  |  |  |  |  |  |
| ๑.๓ รายงานการประชุมมีความถูกต้อง | รายงานการประชุมมีความถูกต้องมากกว่าร้อยละ ๙๕ |  |  |  |  |  |
| ๑.๔ เปิดโอกาสให้กรรมการสภามหาวิทยาลัยมีการอภิปรายแสดง ความคิดเห็นอย่างทั่วถึง และมีอิสระ ในการแสดงความคิดเห็นอย่างเต็มที่  | กรรมการสภามหาวิทยาลัยมีอิสระในการแสดงความคิดเห็นโดยไม่มีการชี้นำจากฝ่ายบริหารของมหาวิทยาลัย |  |  |  |  |  |
| ๑.๕ กรรมการสภามหาวิทยาลัยมีความเข้าใจในบทบาทและหน้าที่เป็นอย่างดี และได้รับข้อมูลที่ครบถ้วน เพียงพอต่อการพิจารณาให้ข้อคิดเห็นหรือการตัดสินใจ | เอกสารการประชุมและวาระ การประชุมมีข้อมูลประกอบเพียงพอต่อการพิจารณา โดยศึกษาจากเอกสารการประชุมที่ส่งให้กรรมการศึกษาล่วงหน้าก่อนการประชุม |  |  |  |  |  |
| ๑.๖ กรรมการสภามหาวิทยาลัยให้เวลาและความสำคัญกับการทำหน้าที่กรรมการสภามหาวิทยาลัย เข้าร่วมประชุมสภามหาวิทยาลัยอย่างสม่ำเสมอ | กรรมการสภามหาวิทยาลัยเข้าร่วมประชุมเฉลี่ยร้อยละ ๘๐ ของกรรมการทั้งหมด |  |  |  |  |  |
| **รวม** |  |
| **คะแนนเฉลี่ย** |  |

**ตอนที่ ๒ องค์ประกอบและกระบวนการทำงานของสภามหาวิทยาลัย**

| **หัวข้อประเมิน** | **ข้อมูลเชิงประจักษ์** | **คะแนนการประเมิน** |
| --- | --- | --- |
| **๕** | **๔** | **๓** | **๒** | **๑** |
| ๒.๑ สภามหาวิทยาลัยมีจำนวนและองค์ประกอบที่เหมาะสม รวมถึงกรรมการสภามหาวิทยาลัยมีความเชี่ยวชาญที่หลากหลาย | กรรมการสภามหาวิทยาลัยมีผู้ทรงคุณวุฒิที่มีความเชี่ยวชาญหลากหลาย เช่น ด้านบริหารองค์กร ด้านการศึกษา ด้านการเงิน ด้านกฎหมาย ด้านบริหาร งานบุคคล ด้านเทคโนโลยีสารสนเทศ เป็นต้น |  |  |  |  |  |
| ๒.๒ สภามหาวิทยาลัยมีส่วนร่วมในการให้ความเห็นและกำหนดทิศทางยุทธศาสตร์และนโยบายของมหาวิทยาลัย | สภามหาวิทยาลัยจัดให้มีการประชุม Retreat (โครงการสานพลังเพื่อพัฒนามหาวิทยาลัยเกษตรศาสตร์) เพื่อหารือ ในการกำหนดและทบทวนทิศทาง ยุทธศาสตร์ นโยบาย และแนวทางการพัฒนามหาวิทยาลัยเป็นประจำทุกปี |  |  |  |  |  |
| ๒.๓ สภามหาวิทยาลัยมีกลไกการ กำกับดูแลให้มหาวิทยาลัยดำเนินการ ปฏิบัติตามนโยบายและมติการประชุม สภามหาวิทยาลัย | สภามหาวิทยาลัยจะพิจารณาการบริหารจัดการของมหาวิทยาลัยและนำเสนอ ที่ประชุมเพื่อแจ้งมติที่ประชุมสภามหาวิทยาลัยต่ออธิการบดี เพื่อการดำเนินงานตามนโยบาย |  |  |  |  |  |
| ๒.๔ สภามหาวิทยาลัยมีกลไกติดตาม และประเมินผลการดำเนินงานของมหาวิทยาลัยตามนโยบายและมติที่ประชุมสภามหาวิทยาลัยอย่างมีประสิทธิภาพ  | สภามหาวิทยาลัยมีการแจ้งมติที่ประชุม ต่ออธิการบดีเพื่อดำเนินการและ รวบรวมนโยบายตามมติที่ประชุมสภามหาวิทยาลัยในช่วง ๓ ปีที่ดำรงตำแหน่ง และมีการติดตามผลการดำเนินงาน อย่างต่อเนื่อง |  |  |  |  |  |
| ๒.๕ สภามหาวิทยาลัยมีกลไกกำกับดูแล ติดตามตรวจสอบการบริหารงานและ ความเสี่ยงของมหาวิทยาลัย การใช้จ่ายงบประมาณอย่างมีประสิทธิภาพและโปร่งใส  | (๑) สภามหาวิทยาลัยแต่งตั้งคณะ กรรมการนโยบายงบประมาณ การบริหารการเงิน และทรัพย์สิน มหาวิทยาลัย เกษตรศาสตร์(๒) สภามหาวิทยาลัยกำหนดให้จัดตั้งคณะกรรมการบริหารความเสี่ยงประจำมหาวิทยาลัยเกษตรศาสตร์ |  |  |  |  |  |
| ๒.๖ สภามหาวิทยาลัยมีระบบและกลไกการพิจารณาอนุมัติหลักสูตรที่ชัดเจนและมีประสิทธิภาพ | สภามหาวิทยาลัยแต่งตั้งคณะกรรมการวิชาการ มหาวิทยาลัยเกษตรศาสตร์ ตามมาตรา ๒๙ แห่งพระราชบัญญัติมหาวิทยาลัยเกษตรศาสตร์ พ.ศ. ๒๕๕๘ เพื่อดำเนินการพิจารณากลั่นกรองและเสนอแนะแนวทางการดำเนินการด้านวิชาการต่อสภามหาวิทยาลัย |  |  |  |  |  |
| ๒.๗ สภามหาวิทยาลัยมีระบบการแต่งตั้งและถอดถอนผู้ดำรงตำแหน่งทางวิชาการที่โปร่งใสและเป็นธรรม | สภามหาวิทยาลัยแต่งตั้งคณะกรรมการพิจารณาตำแหน่งทางวิชาการ โดยมี อุปนายกสภามหาวิทยาลัยเป็นประธานกรรมการ |  |  |  |  |  |
| ๒.๘ สภามหาวิทยาลัยมีการดำเนินงานภายใต้หลักธรรมาภิบาล  | (๑) มีการดำเนินงานภายใต้หลักธรรมา- ภิบาล โดยเฉพาะในประเด็นการปกป้องผลประโยชน์ของผู้มีส่วนได้ส่วนเสียในเรื่องคุณภาพทางวิชาการ ความโปร่งใสในการปฏิบัติงาน การปฏิบัติอย่างยุติธรรมต่อผู้มีส่วนได้ส่วนเสียทุกกลุ่ม และการเปิดโอกาสให้มีส่วนร่วมจากทุกฝ่ายที่เกี่ยวข้องในการดำเนินงาน(๒) สภามหาวิทยาลัยมอบมหาวิทยาลัยจัดทำร่างองค์ประกอบและหน้าที่ความรับผิดชอบของคณะกรรมการธรรมา- ภิบาลและจริยธรรม |  |  |  |  |  |
| **รวม** |  |
| **คะแนนเฉลี่ย** |  |

**ตอนที่ ๓ การปฏิบัติตามอำนาจหน้าที่และบทบาทของสภามหาวิทยาลัยที่กำหนดในพระราชบัญญัติมหาวิทยาลัยเกษตรศาสตร์ พ.ศ. ๒๕๕๘ (ตั้งแต่วันที่ ๑๑ เมษายน พ.ศ. ๒๕๖๐ - ๑๐ เมษายน พ.ศ. ๒๕๖๓)**

| **หัวข้อประเมิน** | **ข้อมูลเชิงประจักษ์** | **คะแนนการประเมิน** |
| --- | --- | --- |
| **๕** | **๔** | **๓** | **๒** | **๑** |
| ๓.๑ ตามมาตรา ๒๒ (๑) สภามหาวิทยาลัยกำหนดนโยบายและแผนพัฒนามหาวิทยาลัย  | สภามหาวิทยาลัยจัดให้มีการประชุม Retreat เพื่อหารือในการกำหนดนโยบาย และแนวทางการพัฒนามหาวิทยาลัย เกษตรศาสตร์ (๔ ครั้ง) |  |  |  |  |  |
| ๓.๒ ตามมาตรา ๒๒ (๒) (๙) (๑๑) และมาตรา ๙๒ สภามหาวิทยาลัยออกระเบียบ ข้อบังคับ และประกาศของมหาวิทยาลัยเพื่อปฏิบัติการตามพระราชบัญญัติมหาวิทยาลัยเกษตรศาสตร์ พ.ศ. ๒๕๕๘ และเพื่อประโยชน์ในการปฏิบัติงาน ของมหาวิทยาลัย รวมทั้งระเบียบและข้อบังคับว่าด้วยการบริหารงานบุคคลของมหาวิทยาลัย และระเบียบและข้อบังคับ เกี่ยวกับการบริหารการเงิน การพัสดุ และทรัพย์สินของมหาวิทยาลัย  | สภามหาวิทยาลัยอนุมัติข้อบังคับ/ประกาศ รวมทั้งสิ้น ๑๒๐ ฉบับ(๑) ข้อบังคับมหาวิทยาลัยเกษตรศาสตร์ จำนวน ๒๘ ฉบับ (๒) ประกาศสภามหาวิทยาลัยเกษตร-ศาสตร์ จำนวน ๗๙ ฉบับ (๓) ระเบียบมหาวิทยาลัยเกษตรศาสตร์ จำนวน ๓ ฉบับ (๔) ประกาศมหาวิทยาลัยเกษตรศาสตร์ จำนวน ๑๐ ฉบับข้อบังคับว่าด้วยการบริหารงานบุคคลของมหาวิทยาลัย เช่น(๑) ข้อบังคับมหาวิทยาลัยเกษตรศาสตร์ ว่าด้วยการบริหารงานบุคคลสำหรับพนักงานมหาวิทยาลัยของมหาวิทยาลัย เกษตรศาสตร์ (ฉบับที่ ๒) พ.ศ. ๒๕๖๑ และ (ฉบับที่ ๓) พ.ศ. ๒๕๖๓(๒) ข้อบังคับมหาวิทยาลัยเกษตรศาสตร์ ว่าด้วยการบริหารงานบุคคลสำหรับพนักงานเงินรายได้ของมหาวิทยาลัย เกษตรศาสตร์ พ.ศ. ๒๕๖๓ข้อบังคับเกี่ยวกับการบริหารการเงิน การพัสดุ และทรัพย์สินของมหาวิทยาลัย เช่น (๑) ข้อบังคับมหาวิทยาลัยเกษตรศาสตร์ ว่าด้วยการงบประมาณการบริหารการเงิน และทรัพย์สิน พ.ศ. ๒๕๖๑ และ (ฉบับที่ ๒) พ.ศ. ๒๕๖๑(๒) ระเบียบมหาวิทยาลัยเกษตรศาสตร์ ว่าด้วยการจัดซื้อจัดจ้าง และการบริหารพัสดุเพื่อการวิจัยและพัฒนา และเพื่อการให้บริการทางวิชาการ |  |  |  |  |  |
| ๓.๓ ตามมาตรา ๒๒ (๓) และมาตรา ๖๘ สภามหาวิทยาลัยอนุมัติการให้ปริญญา ประกาศนียบัตรชั้นสูง ประกาศนียบัตรบัณฑิต อนุปริญญา และประกาศนียบัตร รวมถึงการออกข้อบังคับกำหนดให้มีประกาศนียบัตรชั้นต่างๆและอนุปริญญา | สภามหาวิทยาลัยอนุมัติปริญญา ประกาศนียบัตรชั้นสูง ประกาศนียบัตรบัณฑิต อนุปริญญา และประกาศนียบัตรประจำปีการศึกษา ตามที่มหาวิทยาลัยเสนอ |  |  |  |  |  |
| ๓.๔ ตามมาตรา ๒๒ (๔) สภามหาวิทยาลัยอนุมัติการจัดตั้ง การรวม และยุบเลิกส่วนงานของมหาวิทยาลัย รวมทั้งการแบ่งหรือการปรับปรุงหน่วยงานภายในของส่วนงานดังกล่าว | สภามหาวิทยาลัยอนุมัติการจัดตั้ง/การปรับโครงสร้างส่วนงานของมหาวิทยาลัย เช่น(๑) การจัดตั้งฝ่ายมาตรฐานการวิจัยสถาบันวิจัยและพัฒนาแห่งมหาวิทยาลัย เกษตรศาสตร์(๒) การจัดตั้งวิทยาลัยบูรณาการศาสตร์(๓) การปรับโครงสร้างหน่วยงานภายในสำนักงานวิทยาเขตกำแพงแสน(๔) การปรับโครงสร้างหน่วยงานภายในสำนักงานเลขานุการคณะเศรษฐศาสตร์(๕) การปรับโครงสร้างหน่วยงานภายในคณะมนุษยศาสตร์ |  |  |  |  |  |
| ๓.๕ ตามมาตรา ๒๒ (๕) และ (๖) สภามหาวิทยาลัยอนุมัติหลักสูตรการศึกษาและการเปิดสอน รวมทั้งการปรับปรุง การยุบรวม หรือการยกเลิกหลักสูตรการศึกษา รวมทั้งอนุมัติการรับเข้าสมทบ การจัดการศึกษาร่วม หรือการยกเลิกการสมทบ การยกเลิกการจัดการศึกษาร่วมของสถานศึกษาชั้นสูงหรือสถาบันอื่น | การกำหนดวาระการประชุมสภามหาวิทยาลัยจะบรรจุวาระการพิจารณาอนุมัติเปิด/ปิด/ปรับปรุงหลักสูตรและรายวิชา ตามที่คณะกรรมการวิชาการเสนอ |  |  |  |  |  |
| ๓.๖ ตามมาตรา ๒๒ (๘) สภามหาวิทยาลัยแต่งตั้งและถอดถอนรองอธิการบดี คณบดี ผู้อำนวยการ หัวหน้าส่วนงานที่เรียกชื่ออย่างอื่นที่มีฐานะเทียบเท่าคณะ วิทยาลัย สถาบัน หรือสำนัก ศาสตราจารย์เกียรติ-คุณ รองศาสตราจารย์ รองศาสตราจารย์พิเศษ ผู้ช่วยศาสตราจารย์ และผู้ช่วยศาสตราจารย์พิเศษ  | สภามหาวิทยาลัยแต่งตั้งรองอธิการบดี คณบดี ผู้อำนวยการ หัวหน้าส่วนงานฯ ศาสตราจารย์เกียรติคุณ รองศาสตราจารย์ ผู้ช่วยศาสตราจารย์ ได้แก่(๑) แต่งตั้งรองอธิการบดี จำนวน ๑๗ ราย(๒) แต่งตั้งคณบดี และผู้อำนวยการสำนัก จำนวน ๓๕ ราย (๓) แต่งตั้งศาสตราจารย์เกียรติคุณ จำนวน ๑๑ ราย(๔) แต่งตั้งรองศาสตราจารย์ จำนวน ๑๓๔ ราย(๕) แต่งตั้งผู้ช่วยศาสตราจารย์ จำนวน ๔๔๑ ราย  |  |  |  |  |  |
| ๓.๗ ตามมาตรา ๒๒ (๑๐) (๑๒) (๑๓) และ (๑๔) สภามหาวิทยาลัยกำหนดนโยบายและวิธีการเกี่ยวกับการจัดหารายได้ จัดหาแหล่งทุนและทรัพยากรอื่น อนุมัติการตั้งงบประมาณรายรับและงบประมาณรายจ่ายของมหาวิทยาลัย อนุมัติการกู้ยืมเงินและให้กู้ยืมเงิน และการลงทุนหรือการร่วมลงทุน และอนุมัติการจัดตั้งหรือร่วมกับบุคคลอื่นในการจัดตั้งองค์กรที่เป็นนิติบุคคลหรือยกเลิกนิติบุคคลที่จัดตั้งขึ้น  | สภามหาวิทยาลัยพิจารณางบประมาณ และอนุมัติแผนกลยุทธ์ทางการเงิน และงบประมาณมหาวิทยาลัย ประจำปีบัญชี พ.ศ. ๒๕๖๑ ๒๕๖๒ และ ๒๕๖๓ |  |  |  |  |  |
| ๓.๘ ตามมาตรา ๒๒ (๑๕) สภามหาวิทยาลัยรับรองรายงานประจำปีของมหาวิทยาลัย และเสนอรายงานนั้นต่อรัฐมนตรีเพื่อทราบ | มหาวิทยาลัยรายงานผลการดำเนินงานประจำปีต่อสภามหาวิทยาลัยและเสนอรายงานต่อรัฐมนตรีเพื่อทราบ |  |  |  |  |  |
| ๓.๙ ตามมาตรา ๒๒ (๑๖) และมาตรา ๕๐ สภามหาวิทยาลัยติดตามและประเมินผลการดำเนินงานของอธิการบดีและหัวหน้าส่วนงานที่เรียกชื่ออย่างอื่นที่มีฐานะเทียบเท่าคณะ วิทยาลัย สถาบัน หรือสำนัก ตามหลักเกณฑ์ วิธีการ และระยะเวลาที่กำหนดในข้อบังคับของมหาวิทยาลัย  | (๑) ติดตามความก้าวหน้าการบริหาร งานของผู้บริหารส่วนงานที่ได้รับ แต่งตั้งใหม่โดยกำหนดมีการรายงานความก้าวหน้าการบริหารงานต่อสภามหาวิทยาลัย ตามระยะเวลาที่กำหนด และสภามหาวิทยาลัยให้ข้อเสนอแนะการดำเนินงานแก่ผู้บริหาร(๒) สภามหาวิทยาลัยแต่งตั้งคณะ กรรมการจัดทำร่างข้อบังคับว่าด้วยหลักเกณฑ์และวิธีการประเมินผลการปฎิบัติหน้าที่ของหัวหน้าส่วนงาน พ.ศ..... และอยู่ระหว่างการพิจารณาจัดทำข้อบังคับฯ |  |  |  |  |  |
| ๓.๑๐ ตามมาตรา ๒๒ (๑๗) แต่งตั้งคณะ กรรมการ คณะอนุกรรมการ หรือบุคคลใดบุคคลหนึ่ง เพื่อกระทำการใดๆ อันอยู่ในอำนาจหน้าที่ของสภามหาวิทยาลัย รวมทั้งมอบอำนาจให้คณะกรรมการ คณะ อนุกรรมการ หรือบุคคลดังกล่าวทำการแทนแล้วรายงานให้สภามหาวิทยาลัยทราบ | สภามหาวิทยาลัยแต่งตั้งคณะกรรมการ คณะอนุกรรมการต่างๆ เช่น(๑) คณะกรรมการพิจารณาตำแหน่ง ทางวิชาการ (ก.พ.ว.)(๒) คณะทำงานพิจารณาทบทวนโครงสร้างการบริหารทางวิชาการและการบูรณาการหลักสูตร มหาวิทยาลัย เกษตรศาสตร์(๓) คณะกรรมการนโยบายงบประมาณ การบริหารการเงิน และทรัพย์สิน มหาวิทยาลัยเกษตรศาสตร์(๔) คณะกรรมการตรวจสอบประจำมหาวิทยาลัยเกษตรศาสตร์(๕) คณะกรรมการบริหารความเสี่ยงประจำมหาวิทยาลัยเกษตรศาสตร์(๖) คณะกรรมการสรรหาผู้สมควรดำรงตำแหน่งอธิการบดี นายกสภามหาวิทยาลัย กรรมการสภามหาวิทยาลัยผู้ทรงคุณวุฒิ และผู้บริหารส่วนงานของมหาวิทยาลัย |  |  |  |  |  |
| ๓.๑๑ ตามมาตรา ๓๘ วรรคสอง สภามหาวิทยาลัยแต่งตั้งผู้มีคุณสมบัติ ตามมาตรา ๓๕ แห่งพระราชบัญญัติมหาวิทยาลัยเกษตรศาสตร์เป็นผู้รักษาการแทน ในกรณีที่ไม่มีผู้ดำรงตำแหน่งอธิการบดี หรือไม่มีผู้รักษาการแทนอธิการบดี หรือมีแต่ไม่อาจปฏิบัติหน้าที่ได้ | สภามหาวิทยาลัยแต่งตั้ง นายจงรัก วัชรินทร์รัตน์ ดำรงตำแหน่งรักษาการอธิการบดีมหาวิทยาลัยเกษตรศาสตร์ (ตั้งแต่ ๑๖ กุมภาพันธ์ พ.ศ. ๒๕๕๙ – ๙ กรกฎาคม พ.ศ. ๒๕๖๓)  |  |  |  |  |  |
| ๓.๑๒ ตามมาตรา ๕๖ สภามหาวิทยาลัยพิจารณารายงานผลการสอบบัญชีและการเงิน เพื่อเสนอต่อรัฐมนตรี | สภามหาวิทยาลัยพิจารณาการตรวจสอบบัญชีของปีงบประมาณ พ.ศ. ๒๕๖๐ - พ.ศ. ๒๕๖๒ และมอบให้มหาวิทยาลัยจัดทำบันทึกรายงานผลต่อรัฐมนตรี |  |  |  |  |  |
| ๓.๑๓ ตามมาตรา ๖๐ สภามหาวิทยาลัยให้คำแนะนำเพื่อเสนอโปรดเกล้าฯ แต่งตั้งบุคคลให้ดำรงตำแหน่งศาสตราจารย์ และสภามหาวิทยาลัยอนุมัติแต่งตั้งบุคคลให้ดำรงตำแหน่งรองศาสตราจารย์และ ผู้ช่วยศาสตราจารย์ รวมทั้งอาจมีกำหนด ให้มีตำแหน่งทางวิชาการที่เรียกชื่อ อย่างอื่น นอกเหนือจากศาสตราจารย์ รองศาสตราจารย์ ผู้ช่วยศาสตราจารย์ อาจารย์ | สภามหาวิทยาลัยได้มีการพิจารณาให้ ข้อเสนอแนะเพื่อเสนอโปรดเกล้าฯ แต่งตั้งบุคคลให้ดำรงตำแหน่งศาสตราจารย์ และมีการพิจารณาอนุมัติแต่งตั้งบุคคลให้ดำรงตำแหน่งรองศาสตราจารย์และผู้ช่วยศาสตราจารย์ ตามผลการพิจารณาของคณะกรรมการพิจารณาตำแหน่งทางวิชาการ (ก.พ.ว.) |  |  |  |  |  |
| ๓.๑๔ ตามมาตรา ๖๒ สภามหาวิทยาลัยแต่งตั้งศาสตราจารย์ซึ่งมีความรู้ความ สามารถและความชำนาญเป็นพิเศษและพ้นจากตำแหน่งโดยไม่มีความผิดให้ดำรงตำแหน่งศาสตราจารย์เกียรติคุณในสาขา ที่ศาสตราจารย์ผู้นั้นมีความเชี่ยวชาญ | สภามหาวิทยาลัยแต่งตั้งบุคคลให้ดำรงตำแหน่งศาสตราจารย์เกียรติคุณ จำนวนทั้งสิ้น ๑๑ ราย |  |  |  |  |  |
| ๓.๑๕ ตามมาตรา ๖๙ สภามหาวิทยาลัยอนุมัติปริญญากิตติมศักดิ์แก่ผู้ทรงคุณวุฒิ ที่สมควรแก่ปริญญานั้นๆ | สภามหาวิทยาลัยมีการพิจารณามอบปริญญากิตติมศักดิ์แก่ผู้ทรงคุณวุฒิที่สมควรแก่ปริญญานั้นๆ ดังนี้(๑) ปีการศึกษา ๒๕๖๑ สภามหาวิทยาลัยทูลเกล้าฯ ถวาย และกราบทูลถวายปริญญากิตติมศักดิ์แด่พระบรมวงศานุวงศ์ จำนวน ๕ พระองค์(๒) สภามหาวิทยาลัยอนุมัติปริญญากิตติมศักดิ์แก่ผู้ทรงคุณวุฒิ จำนวน ๒๑ ราย |  |  |  |  |  |
| **รวม** |  |
| **คะแนนเฉลี่ย** |  |

**ความคิดเห็น / ข้อเสนอแนะเพิ่มเติม**

..............................................................................................................................................................................

.............................................................................................................................................................................

.............................................................................................................................................................................

..............................................................................................................................................................................

.............................................................................................................................................................................

.............................................................................................................................................................................

..............................................................................................................................................................................

.............................................................................................................................................................................

.............................................................................................................................................................................

.............................................................................................................................................................................